**OBRAZLOŽENJE PLANA PRORAČUNA OPĆINE DUBRAVA ZA 2025. GODINU I**

**PROJEKCIJE ZA 2026. I 2027. GODINU**

1. UVOD

Temeljem Zakona o proračunu (Narodne novine, 144/21) predstavničko tijelo jedinice lokalne i područne (regionalne) samouprave obvezno je, a na prijedlog izvršnog tijela, do kraja prosinca tekuće godine donijeti proračun za iduću proračunsku godinu i projekcije za slijedeće dvije godine.

Proračun se sastoji od općeg i posebnog dijela te plana razvojnih programa. Poseban dio Proračuna sastoji se od rashoda i izdataka raspoređenih po programima (aktivnostima i projektima) unutar razdjela/glava definiranih u skladu s organizacijskom klasifikacijom Proračuna. Stoga su sve aktivnosti i projekti raspoređeni u odnosu na programe odnosno funkcije kojima pripadaju.

1. STRUKTURA I SADRŽAJ PRORAČUNA

Pravilnikom o proračunskim klasifikacijama (Narodne novine broJ 158/23) definiran je okvir kojim se iskazuju i sustavno prate prihodi i primici, te rashodi i izdaci po nositelju, cilju, namjeni, vrsti, lokaciji i izvoru financiranja. Također je propisana i struktura brojčanih oznaka i naziva svake klasifikacije te način njihovog međusobnog povezivanja.

Struktura Općeg dijela proračuna, prikazuje prihode i rashode, primitke i izdatke po ekonomskoj klasifikaciji te izvorima financiranja, i isti se utvrđuju u Računu prihoda i rashoda i Računu financiranja. Ekonomska klasifikacija sadrži prihode i primitke po prirodnim vrstama, te rashode i izdatke prema ekonomskoj namjeni za koju služe. Izvori financiranja predstavljaju

skupine prihoda i primitaka iz kojih se podmiruju rashodi i izdaci određene vrste i namjene.

Osnovni izvori financiranja jesu:

1. Opći prihodi i primici

2. Vlastiti prihodi

3. Prihodi za posebne namjene

4. Pomoći – iz državnog i županijskog proračuna

5. Prihodi od prodaje ili zamjene nefinancijske imovine

6. Namjenski primici.

Struktura Općeg dijela proračuna prikazana je na način, da se prihodi i rashodi iskazuju po ekonomskoj i funkcijskoj klasifikaciji te po izvorima financiranja te primici i izdaci po ekonomskoj klasifikaciji i izvorima financiranja.

Struktura Posebnog dijela proračuna prikazana je na način, da se raspored rashoda i izdataka iskazuje po organizacijskoj, ekonomskoj, funkcijskoj, lokacijskoj i programskoj klasifikaciji, te po izvorima financiranja, odnosno rashodi i izdaci raspoređeni su u tekuće i razvojne programe, sukladno financijskim planovima proračunskog korisnika. Posebni dio proračuna izrađen je po Programima, Aktivnostima i Projektima. U skladu sa Zakonom o proračunu proračunski korisnik je uz prijedlog financijskog plana dostavio i obrazloženje prijedloga financijskog plana.

Proračun Općine Dubrava za 2025. godinu planiran je na temelju važećih propisa, plana prethodne godine i vlastite procjene ostvarenja pojedine vrste prihoda. Opći dio i posebni dio proračuna iskazuje se sukladno Pravilniku o polugodišnjem i godišnjem izvještaju o izvršenju proračuna te sukladno odredbama Pravilnika o proračunskim klasifikacijama. Važnost procesa planiranja prepoznata je i u kontekstu davanja Izjave o fiskalnoj odgovornosti temeljem Zakona o fiskalnoj odgovornosti (Narodne novine broj 111/18, 83/23) i Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (Narodne novine broj 95/19).

**OPĆI DIO PRORAČUNA**

PRIHODI I PRIMICI

Ukupni prihodi i primici Proračuna za 2025. godinu predlažu se u iznosu od 10.135.104,96 EUR. U projekcijama za 2026. i 2027. godinu ukupni prihodi planiraju se u istom iznosu od 6.750.210,76 eura (2026.) i 5.902.719,22 eura (2027.)

Prihodi za ovo plansko razdoblje procijenjeni su na temelju podataka o realizaciji istih tijekom 2024. godine uz pretpostavku njihovog kretanja u narednom razdoblju uvažavajući gospodarske i društvene specifičnosti na lokalnoj razini. Također, velika razlika u iznosima odnosi se na dugoročno zaduženje Općine Dubrava koje u preostalom iznosu od 2,5 milijuna eura mora stajati i u planu proračuna za 2025. godinu te ga nema u projekcijama za 2026. i 2027. U projekcijama planirana je samo otplata dugoročnog zaduženje.

Planiran je preneseni višak poslovanja iz 2024. godine koji iznosi 413.400,00 eura i odnosi se na sredstva ostvarena za projekte koji će se realizirati u 2025. godini: iskopi za vodovod 30.000,00 eura, ograda na Mjesnom groblju Dubrava 43.400,00 eura, malčiranje Zona Berek 40.000,00 eura, rekonstrukcija i opremanje vanjskog terena NK Dubrava 300.000,00 eura.

RASHODI I IZDACI

Ukupni rashodi i izdaci Proračuna za 2025. godinu planirani su u iznosu od 10.135.104,96 EUR, te projekcijama za 2026. i 2027. su u iznosima kao i iznosi prihoda 2026. 6.750.210,76 eura, a za 2027. 5.902.719,22 eura.

**POSEBNI DIO PRORAČUNA**

Prema Prijedlogu rashodi i izdaci planirani su kako slijedi:

1. PREDSTAVNIČKA I IZVRŠNA TIJELA **1.196.291,87 EUR-a**
2. JEDINSTVENI UPRAVNI ODJEL **351.491,31 EUR-a**
3. KOMUNALNA INFRASTRUKTURA **2.326.204,13 EUR-a**
4. UPRAVLJANJE IMOVINOM **4.043.100,00 EUR-a**
5. PROSTORNO UREĐENJE **2.000,00 EUR-a**
6. GOSPODARSTVO **76.750,00 EUR**
7. SPORT I REKREACIJA **956.301,36 EUR-a**
8. KULTURA **149.300,00 EUR-a**
9. OBRAZOVANJE **134.250,00 EUR-a**
10. SOCIJALNA SKRB **221.000,00 EUR-a**
11. ZAŠTITA I SPAŠAVANJE **116.900,00 EUR-a**
12. CIVILNE UDRUGE **37.000,00 EUR-a**
13. TURIZAM **102.000,00 EUR-a**
14. DJEČJI VRTIĆ DUBRAVA **397.516,29 EUR-a**
15. KOMUNALNO PODUZEĆE – DOMBRA 1094. D.O.O. **25.000,00 EUR-a**